આમ પોતાના ભાષણમાં પ્રણવદાએ નહેરુની કોંગ્રેસથી સહેજ જુદા પડીને પોતાનું સ્વતંત્ર અસ્તિત્વ સાબિત કર્યું તો પોતે સંઘી નથી તે છાપ સ્પષ્ટપણે છોડી, પરંતુ પ્રણવદાએ જે કહ્યું તેના કરતાં જે નથી કહ્યું તેને પણ કતારની વચ્ચે (બિટ્વિન ધ લાઇન્સ) વાંચવું જોઈએ. આ ન બોલાયેલી વાતોનું પણ વિશ્લેષણ થવું જોઈએ, તો પ્રણવદાએ સંઘનું આમંત્રણ સ્વીકાર્યું અને કોંગ્રેસના ન જવાના અનુરોધને ન સ્વીકાર્યો તે બાબત પોતે નહેરુ-ગાંધી પરિવારથી જુદા પડે છે તેમ સંદેશો આપ્યો. ભારતના રાજકારણમાં અને કોંગ્રેસમાં કેટલાંક વર્ષોને બાદ કરતાં નહેરુ-ગાંધી પરિવારનું વર્ચસ્વ રહ્યું છે. પ્રણવદા એ પરિવારવાદથી અલગ છે તેવું તેમણે સ્પષ્ટ બતાવ્યું.